**Uznesenie**

zo ZRPŠ konaného dňa 20.9.2021

v Materskej škole, Ulica 9. mája 1292/11, Kysucké Nové Mesto

**ZRPŠ berie na vedomie**:

1. Školský vzdelávací program Sedembodková lienka a jeho revidovanie pre školský rok 2021/2022.
2. Oznamy na informačných nástenkách týkajúce sa rozhodnutia ministra školstva SR, RÚVZ, školského semafora/MŠVVaŠ SR, riaditeľky, zriaďovateľa, RÚVZ a akcií v materskej škole.
3. Vykonávanie ranného zdravotného filtra u dieťaťa  v komunikácií s rodičom**.**

**Zodpovední: službukonajúce učiteľky, rodičia 1.- 8. triedy**

**Termín: do 31.12. 2021**

**Úloha: plnená denne**

**Forma: Komunikácia -** triedne učiteľky, učiteľky, riaditeľka, zástupkyňa

1. Funkciu triednych dôverníkov v 1.- 8. triedy a ich informovaný súhlas.

**Rodičia/zákonní zástupcovia: 1.- 8. triedy**

**Termín plnenia: do konca školského roka 2021/2022**

1. Uhrádzanie platieb za stravu a rodičovský príspevok v danom mesiaci.

**Zodpovední: rodičia 1.- 8. trieda, vedúca ZŠS**

**Termín: do 31.12. 2021**

**Úloha: mesačne, štvrťročne denne**

**Forma: komunikácia vedúca s rodičmi**

**body č.1,2,3,4,5**

**ZRPŠ ukladá:**

1. Dôsledne dodržiavať Školský poriadok MŠ 9. mája 1292/11, Kysucké Nové Mesto v celom obsahu s doplnkami a prílohami pre školský rok 2021/2022, s účinnosťou

od 2. 9. 2021.

**Zodpovední: rodičia, zákonní zástupcovia 1.- 8. triedy**

**Termín: do 30. júna 2022 a prázdninová činnosť**

**Forma: denne, priebežne**

**Komunikácia: triedne učiteľky, učiteľky, riaditeľka, zástupkyňa**

1. Rešpektovať a dodržiavať nariadenia MŠ VVaŠ SR - školský semafor a jeho pravidelnú aktualizáciu. Choré dieťa nepatrí do materskej školy , aby nebolo zdrojom nákazy pre ostatné deti MŠ.

**Zodpovední: rodičia 1.- 8. triedy**

**Termín: do 30. júla 2022**

**Forma:** ospravedlnenie neprítomnosti dieťaťa rodičom/zákonným zástupcom.

Rodič prinesie lekárske potvrdenie po 5 dňoch neprítomnosti dieťaťa v MŠ z dôvodu choroby. Rodič vypisuje Vyhlásenia o bezpríznakovosti – po 3 dňoch neprítomnosti dieťaťa v MŠ a dlhšie, vrátane víkendov.

Návrh na uznesenie: PhDr. Elena Gavláková, riaditeľka školy

Zapísala: Anna Falátová .........................dňa 20.9.2021

Overila: Marta Madajová.......................dňa 20.9. 2021

Overili: rodič č. 1 Petra Masnicová dňa 20.9.2021

rodič č. 2...................................dňa

PhDr. Elena Gavláková

riaditeľka

**Zápisnica**

**zo ZRPŠ konaného dňa 20.9.2021**

1.Privítanie

**2**.Kontrola uznesenia/záverov

**3**. Informácie riaditeľky školy v súvislosti **s mimoriadnou situáciou Covid - 19**

**a/** Oboznámenie so Školským poriadkom v obsahu pre rodičov

*-Práva dieťaťa a povinnosti rodičov*

*-Bezpečnosť detí v MŠ a pri ich odchode z MŠ*

*-Pravidlá 1.- 8.triedy*

*-Metodický materiál: prijímanie detí na predprimárne vzdelávanie v MŠ aktualizácia 2020*

*Žiadosť o vydanie osvedčení o získaní predprimárneho vzdelávania*

**b**/ Oboznámenie so Štátnym vzdelávacím programom pre predprimárne vzdelávanie, Školským vzdelávacím programom Sedembodková lienka -učebné osnovy

**4.** Stravovací režim detí v MŠ, platba

rodičovského mesačného príspevku  VZN, platba za stravu

5.Oboznámenie s členmi rady školy

-predstavenie triednych dôverníkov

**6**. Informácie o financiách OZ Lienka

**7**. Aktivity a projekty v materskej škole

**8. Rôzne** – riaditeľka

- Aktivity pre spoluprácu s materskou školou CPPPaP stiahnutie: www.pppknm.sk

a/ pre detí b/ pre rodičov

-Informácie (**Deň materských škôl na Slovensku** šport, kreslenie rozprávky, „lampiónový sprievod“ v prípade zeleného semafora **4.11.),**

**11. Diskusia**

**12**. Uznesenia

Uznesenie zo ZRPŠ bude zverejnené na [www.sedembodkovalienka.sk](http://www.sedembodkovalienka.sk) a na informačnej tabuli pre rodičov.

*Odporúčam rodičom, ktorí sa nezúčastnia ZRPŠ z rôznych dôvodov, aby si informácie, uznesenia zo ZRPŠ prečítali na nástenkách alebo sa informovali v triedach u p. učiteliek.*

**Bod č. 1**

Združenie rodičov - rodičovské združenie viedla riaditeľka materskej školy PhDr. Elena Gavláková. Po privítaní všetkých prítomných prečítala program a dala návrh na jeho doplnenie. Nik nedal žiadny návrh a program bol schválený. ZRPŠ sa riadilo rokovacím poriadkom ZRPŠ. Písaním zápisnice bola poverená zástupkyňa školy Anna Falátová. Overovaním zápisnice poverila učiteľku Martu Madajovú a za rodičov p. Petru Masnicovú.

**Bod č. 2**

Kontrola uznesení - body splnené.

**Bod č. 3**

**Informácie riaditeľky školy:** súvislosti **s mimoriadnou situáciou Covid - 19**

Riaditeľka **oboznámila** rodičov/zákonných zástupcov so  **„Školským semaforom** v školskom roku 2021/2022“ - manuál pre všetky druhy škôl, ktorý bol aktualizovaný k 9. 9. *2021. Školský semafor MŠ VVaŠ SR jeho aktuálna verzia manuálu na webe:*

[*www.minedu.sk/skolsky-semafor*](http://www.minedu.sk/skolsky-semafor)

Materská škola povinne vykonáva ranný filter podľa § 24 ods. 9 písm. a), b) zákona

č. 355/2007 Z. z. o ochrane, podpore a rozvoji verejného zdravia.

Rodič predkladá pri nástupe dieťaťa do materskej školy a po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov) „Písomné vyhlásenie o bezpríznakovosti“ žiaka (Príloha č.1).

Rodič môže svojím rozhodnutím ospravedlniť žiaka na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť lekárske potvrdenie. Materská škola sa riadi Školským semaforom je to systém pre monitorovanie epidémie v danej škole /zelená farba - monitoring, oranžová farba – stupeň ostražitosti, červená farba 1. stupeň varovania každá z nich má jasné pravidlá.

**Informovala** o základných prevádzkových pokynov s. 11

Povinnosti rodiča za dodržiavanie hygienicko-epidemiologických opatrení pri príchode dieťaťa do materskej školy s. 13. Odporúčania pre rodiča s. 14. Prevádzkové odporúčania v zelenej, oranžovej a červenej farbe s. 16-20

**Rozoberala dôležité informácie zo**

**a/Školského poriadku**

* Práva a povinnosti detí s ich zákonných zástupcov.
* Rodičovské práva a povinnosti zákonných zástupcov pri rozvode a striedavej starostlivosti.
* Spolupráca medzi učiteľkou a rodičom.
* Prerušenie prevádzky počas školských prázdnin.
* Prijímanie detí do materskej školy a podmienky prijímania – máj 2021.
* Adaptačný pobyt dieťaťa v MŠ. / Obrázkové pravidlá triedy, s ktorými sa rodičia zoznamovali spoločne s deťmi v adaptačnom období 1.,2.,3. trieda /vývesky v šatniach/.
* Bezpečnosť detí v MŠ a pri ich odchode z MŠ. Zamerala sa najmä na odsek preberanie detí z materskej školy inou osobou - súrodencom, ktorý majú vyhlásenie o preberaní dieťaťa. Ak osoby ostanú na školskom dvore na preliezačkách po prevzatí dieťaťa z triedy od učiteľky, materská škola nezodpovedá za bezpečnosť týchto osôb, prípadne vzniknutý úraz. Školský dvor je neverejné ihrisko s prevádzkovým poriadkom.
* Poskytovanie informácii o porušení školského poriadku/prerušenie dochádzky dieťaťa do MŠ, predčasné ukončenie školskej dochádzky, zmena formy výchovy a vzdelávania.
* Náhle ochorenie dieťaťa v materskej škole - choré dieťa do materskej školy nepatrí.
* Formy denných činnosti v materskej škole.
* Bezpečnosť a ochrana zdravia detí v MŠ.
* Pedikulóza u detí. Vzniknutý problém je potrebné ihneď v materskej škole v danej triede oznámiť. Materská škola postupuje podľa prevádzkového poriadku.
* Nosenie hračiek do materskej školy. Kedy áno a kedy už nie.
* Ochrana pred patologickými javmi. Smernica šikanovanie detí v školách
* Ochrana školského a spoločného majetku.
* Ochrana osobných údajov Zákon č. 18/2018, povinné poskytovanie údajov materskej škole o dieťati a zákonných zástupcov.
* Žiadosť o vydanie osvedčení o získaní predprimárneho vzdelávania, rodič nepredkladá. Osvedčenie získava každé dieťa, pre ktoré je predprimárne vzdelávanie povinné.

**Školský poriadok MŠ je záväzný pre všetkých rodičov v priebehu celého školského roka**.

*/Po prerokovaní každého bodu riaditeľka dala priestor rodičom na otázky, v tomto bode neboli položené zo strany rodičov žiadne otázky.*

**b/Školským vzdelávacím programom Sedembodková lienka**, ktorý je vypracovaný v zmysle platnej legislatívy, v súlade so Štátnym vzdelávacím programom s platnosťou od 1. septembra 2016. ŠkVP bol vypracovaný v školskom roku 2021/2022 s revidovaním.

Oboznámení boli so zameraním materskej školy (dramatická výchova, dopravná výchova, environmentálna výchova/ a s učebnými osnovami školského vzdelávacieho programu Sedembodková lienka, v ktorom sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách. Tento učebný variant A je vypracovaný pre detí od 2 – 6 rokov v  záujme a potrieb detí, rešpektujúc ich vekové osobitostí, možností, schopnosti, zručností a postoje, ktoré sa budú špirálovito rozvíjať.

Súčasťou ŠkVP je harmonogram denných aktivít, kombinácia vzdelávacích aktivít, plnenie školských projektov, v ktorých sa plnia výkonové štandardy jednotlivých vzdelávacích oblastí.

**4.Stravovací režim detí v MŠ , platby**

So základnými informáciami prítomných oboznámila riaditeľka, ktorá pripomenula rodičom, že tieto informácie sú podrobne spracované aj v školskom poriadku.

Platby za stravu v sume 31,00 € a platby za rodičovský príspevok v sume 18,00€ sa uhrádzajú vopred za každý nasledujúci mesiac vždy do 25 dňa predchádzajúceho mesiaca. Rodičovský príspevok 18,00€ neuhrádzajú predškoláci a deti s PPPPV a dieťa , ktoré nenavštívi MŠ 30 po sebe nasledujúcich kalendárnych dní.

Preplatky za stravu sa vracajú na požiadanie /mesačne, štvrť ročne/ ale finančné úkony pohľadávok všetkých stravníkov sa budú vykonávať v 1. polrok- január 2022 a  na konci školského roka júl/august 2022. Ďalej hovorila o pitnom režime, ktorý majú deti denne v priebehu celého dňa a podávaný je deťom aj na pobyte vonku v letných mesiacoch. Deti si nemusia nosiť z domu pitie vo fľašiach, čo aj z hygienického hľadiska nie je správne. Hovorila o projektoch /mlieko v školách, ovocie v školách/, ktoré sú plnené aj v súlade s vypracovanými už spomínanými školskými projektmi „Zdravia“, priblížila tvorbu jedálnych lístkov a poukázala na  ich výživové hodnoty /menej cukru, menej soli, viac mlieka, ovocia, zeleniny, pitie čistej vody ap./. Rodičom vysvetlila informácie o dotáciách na obed a rodičovský bonus. Poplatok za stravu sa zvýšil na 31,00€ u detí od 2 – do 5 rokov, deti nad 5-6 rokov platia za stravu  6,00€, deti nad 6 rokov platia 31,00€ . Zároveň požiadala rodičov, aby učili deti jesť polievku, chleby s nátierkami a jesť s príborom.

Informácie o výške platieb a jedálny lístok sú zverejnené na informačných tabuliach pre rodičov a web-stránke.

Rodičia sa môžu kontaktovať s vedúcou ZŠS telefónom alebo e – mailom.

1. **Oboznámenie s členmi rady školy**

Predsedníčka rady školy prítomným rodičom predstavila členov Rady školy pri materskej škole, ktorých je 11. Dala im na vedomie priebeh a výsledky volieb do rady školy z navrhnutých rodičov. Prvý traja kandidáti sa stávajú členmi rady školy. Vzhľadom k situácii, že 2 rodičom odchádzajú deti do ZŠ, tým sa im ruší pôsobenie v rade školy a na ich miesto postupujú dvaja ďalší rodičia, ktorí boli volení vyplýva to z vypracovaného Štatútu rady školy pri Materskej škole, Ulica 9. mája.

1. Informácie o financiách OZ Lienka

Informovala tajomníčka OZ p. učiteľka Gabriela Vlčková. Správa o financiách OZ /príjem a výdaj/ je vyvesená na nástenke pre rodičov. Z financií sa zakupujú učebné pomôcky, knižné zdroje pre deti a tonery do tlačiarni na triedy. Riaditeľka poďakovala rodičom, ktorí prispeli 2% do OZ Lienka v našej materskej škole.

1. **Aktivity a projekty v materskej škole**

Projekty na materskej škole máme vypracované aj v súlade s odporúčaniami niektorých projektov POP MŠVVaŠ a odporučeniami Sprievodca školským rokom, ku ktorým sú poverené koordinátorky, pani učiteľky. Tieto projekty sa plnia v rámci aktivít v materskej škole v súlade s plnením výkonových štandardov zo ŠkVP.

Aktivity sú celoškolské, v spolupráci s odborníkmi, inštitúciami a s rodičmi.

Riaditeľka informovala o  pláne aktivít a besiedok na každý mesiac, ktoré budú plnené podľa pravidiel školského semafora.

**Voľba triednych dôverníkov**

Triedne učiteľky 1.-8. triedy navrhli mená triednych dôverníkov a rodičia písomným súhlasom potvrdili  vykonávanie tejto funkcie v triede v spolupráci s učiteľkami. Triedni dôverníci nanášajú požiadavky triednym učiteľkám v oblasti akcií, aktivít ap.

Ostatní rodičia navrhované mená rodičov 1. – 8. triedy odsúhlasili a vzali na vedomie. Riaditeľka dala návrh na možnosť doplnenia triednych dôverníkov z radu rodičov , ak by niektorí ďalší mali záujem vykonávať triedneho dôverníka v danej triede. Môžu sa dodatočne nahlásiť u triednych učiteliek.

**8. Rôzne**

**Riaditeľka otvorila diskusiu a ako prvá požiadala o slovo.**

**Informovala:**

-Rodičia nebudú nosiť do materskej školy hygienické potreby pre deti, zakúpi ich materská škola zo svojho rozpočtu.

-O vyberaní financií na pracovné zošity triedy 1.,2.,3.,4.,5.,6. - financie budú vyberať učiteľky v triedach formou prezenčných listín, podpisom o zaplatení.

Predškoláci 5 – 6 ročné deti majú pracovné zošity hradené z rozpočtu materskej školy.

-O tlačive vyhlásenie o bezpríznakovosti, ktoré budú vypisovať v materskej škole aj priebežne pri ospravedlňovaní detí, ak nebolo prítomné v materskej škole . /Splnomocnenia prevzatia dieťaťa z MŠ inou osobou, Informovaný súhlas poldenná vychádzka do prírody a iné. Konzultácie s pani učiteľkami v danej triede.

-O konzultáciách s učiteľkami v triedach v rámci ranného zdravotného filtra na nevyhnutne krátky čas a ďalej podľa harmonogramu alebo podľa dohody nájsť spoločný termín na obojstrannú komunikáciu o dieťati.

-O prebiehajúcich aktivitách v materskej škole pri príležitosti: Dňa Materských škôl na Slovensku, Lampiónový sprievod v novembrový podvečer / rešpektovať covidové nariadenia a odporúčania!/

Požiadala rodičov aby si všímali a čítali oznamy, na ktorých budú aktuálne informácie o mimoriadnej situácii Covid – 19, aktualizované zmeny Školský semafor, zmeny rôznych podujatí, pokyny riaditeľky, zriaďovateľa, RÚVZ ap.

Odporučila aby v oblastiach výchovy a vzdelávania rodičia spolupracovali s  učiteľkami v triedach /v oblasti diagnostiky dieťaťa, grafomotoriky, logopédie ap./, je to vždy v záujme posunu a napredovania dieťaťa v osobnostnom rozvoji.

Vyzvala rodičov k dobrej spolupráci a komunikácii s učiteľkami 1.- 3. triedy v čase adaptačného obdobia ich detí.

Odporučila rodičom, aby vo vlastnom záujme dbali na vlasovú hygienu detí. Pri výskyte pedikulózy/zavšivavenia u dieťaťa informovať učiteľku v triede. Takéto dieťa ostáva doma až do času úplného vyčistenia vlasov.

**Zodpovední:** rodičia detí 1.- 8. triedy, triedne učiteľky

**Úloha:** priebežne plnená, terminovane na základe oznamov s určením termínu.

**Zástupkyňa** dala rodičom na vedomie, že pri prevzatí dieťaťa z MŠ a pri zdržaní sa na školskom dvore s dieťaťom, musia dávať pozor na svoje deti na preliezačkách, hojdačkách, kolotoči, aby ich deti, v ich prítomnosti dodržiavali rovnaké pravidlá pri hrách ako v priebehu dňa v MŠ . Dbali na bezpečnosť detí, za ktoré sú už oni zodpovedné. Na školských bránach visia oznamy Zákaz vstupu a prevádzkový poriadok neverejného školského ihriska. Na nástenke v chodbe visia oznamy, ktoré je potrebné rešpektovať - viď školský poriadok.

V čase mimoriadnej situácie Covid – 19 rodičia opúšťajú školský dvor pri prevzatí dieťaťa, nezlučovať sa, nevytvárať skupiny na školskom dvore.

**Rodičom dala priestor na otázky:**

Platby u predškolákov za obedy.

Vrátenie preplatkov.

Ospravedlnenie detí v materskej škole.

Odhlasovanie detí z neprítomnosti v materskej škole. Na otázky individuálne odpovedala riaditeľka.

**Záver**

Riaditeľka ukončila diskusiu a poďakovala za diskusné príspevky, prečítala návrh uznesenia, dala ho na doplnenie. Nikto ho nedoplnil a bolo odsúhlasené.

Poďakovala prítomným za účasť, že si našli čas prísť na ZRPŠ, poďakovala aj prispievateľom 2% do OZ Lienka. Vyzvala ich k dobrej a ústretovej spolupráci, otvorenej komunikácii medzi pedagogickými zamestnancami a rodičmi v prospech detí. Popriala im a ich rodinám veľa zdravia.

Dala priestor rodičom aj na osobné rozhovory s triednymi učiteľkami, ktoré prebiehali individuálne.

Zapísala: Anna Falátová ..................................... dňa: 21.9.2021

Overili: Marta Madajová.................................... dňa: 21.9.2021

Za rodičov: Petra Masnicová ........................... dňa: 21.9. 2021

**Súčasťou zápisnice sú**: uznesenie ZRPŠ, prezenčné listiny 1.-8. triedy

V Kysuckom Novom Meste dňa 21.9.2021 PhDr. Elena Gavláková

riaditeľka